**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 3 D. SPRENDIMO NR. T2-121 „DĖL KLAIPĖDOS MIESTO SAVIVALDYBĖS TARYBOS KONTROLĖS KOMITETO SUDARYMO“ PAKEITIMO“ PROJEKTO**

1. **Projekto rengimą paskatinusios priežastys.**

Klaipėdos miesto savivaldybė tarybos (toliau – Taryba) 2019-05-03 sprendimo Nr. T2-121 „Dėl Klaipėdos miesto savivaldybės tarybos kontrolės komiteto sudarymo“ 1 punktu sudarytas Klaipėdos miesto savivaldybės tarybos Kontrolės komitetas ir patvirtintas šio komiteto narių vardinis sąrašas. Tarybos 2019-12-19 sprendimu Nr. T2-352 bei 2020-09-24 sprendimu Nr. T2-202 šis sąrašas pakeistas ir patvirtinta tokia Kontrolės komiteto sudėtis: Arūnas Barbšys, Saulius Budinas, Arvydas Cesiulis, Ligita Girskienė, Elida Mantulova, Audrius Petrošius, Vytis Radvila, Viktor Senčila, Alvidas Šimkus, Alina Velykienė.

Lietuvos Respublikos vietos savivaldos įstatymas numato, kad į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius.

Nutrūkus prieš terminą savivaldybės tarybos narių Ligitos Girskienės ir Audriaus Petrošiaus įgaliojimams (Vyriausiosios rinkimų komisijos 2020-11-05 sprendimas Nr. Sp-267 „Dėl savivaldybių tarybų narių, išrinktų Lietuvos Respublikos Seimo nariais, įgaliojimų nesuėjus terminui nutraukimo ir mandatų naujiems savivaldybių tarybų nariams pripažinimo“), sprendimo projektu siūloma pakeisti Kontrolės komiteto sudėtį – vietoje Ligitos Girskienės įtraukiant Lietuvos valstiečių ir žaliųjų sąjungos frakcijos deleguotą atstovą Arvydą Vaitkų, o vietoje Audriaus Petrošiaus – Tėvynės sąjungos-Lietuvos krikščionių demokratų frakcijos deleguotą atstovą Aidą Kaveckį.

Projektas parengtas vadovaujantis Lietuvos Respublikos vietos savivaldos įstatymo 14 straipsnio 2 dalimi, 16 straipsnio 2 dalies 6 punktu, 18 straipsnio 1 dalimi, Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“, 24.1 ir 24.2 papunkčiais.

**2. Sprendimo projekto tikslas ir uždaviniai.**

Tarybai priėmus šį sprendimą, bus sudarytas teisės aktų reikalavimus atitinkančios sudėties Klaipėdos miesto savivaldybės tarybos Kontrolės komitetas.

  **3. Kokių teigiamų rezultatų laukiama.**

Sudarytas teisės aktų reikalavimus atitinkančios sudėties Klaipėdos miesto savivaldybės tarybos Kontrolės komitetas.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Teisės aktų ištraukos, 1 lapas;
2. Lyginamasis sprendimo projekto variantas, 1 lapas;
3. Klaipėdos miesto savivaldybės tarybos 2019-05-03 sprendimo Nr. T2-121 išrašas, 1 lapas;
4. Klaipėdos miesto savivaldybės tarybos 2019-12-19 sprendimo Nr. T2-352 išrašas, 1 lapas;
5. Klaipėdos miesto savivaldybės tarybos 2020-09-24 sprendimo Nr. T2-202 išrašas, 1 lapas
6. Rengimo medžiaga, 4 lapai.

Klaipėdos miesto savivaldybės meras Vytautas Grubliauskas

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**14 straipsnis. Savivaldybės tarybos komitetai**

1. Savivaldybės tarybos komitetai sudaromi savivaldybės tarybai teikiamiems klausimams preliminariai nagrinėti ir išvadoms bei pasiūlymams teikti, kontroliuoti, kaip laikomasi įstatymų ir vykdomi savivaldybės tarybos, mero sprendimai.

2. Komitetai sudaromine mažiau kaip iš 3tarybos narių savivaldybės tarybos sprendimu.Kiekvienoje savivaldybėje privaloma sudaryti Kontrolės komitetą. Į Kontrolės komitetą įeina vienodas visų savivaldybės tarybos narių frakcijų ir savivaldybės tarybos narių grupės, jeigu ją sudaro ne mažiau kaip 3 savivaldybės tarybos nariai, deleguotų atstovų skaičius. Sudarant kitus komitetus, laikomasi proporciniodaugumos ir mažumos atstovavimo principo. Komitetų ir jų narių skaičių, komitetų įgaliojimus, išskyrus Kontrolės komitetą, nustato savivaldybėstaryba. Kontrolės komiteto įgaliojimus savivaldybėstaryba nustato atsižvelgdama į šio straipsnio 4 dalį. Komitetų darbo tvarka nustatoma reglamente.

**16 straipsnis. Savivaldybės tarybos kompetencija**

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

PATVIRTINTA

Klaipėdos miesto savivaldybės

tarybos 2016 m. birželio 23 d.

sprendimu Nr. T2-184

**KLAIPĖDOS MIESTO SAVIVALDYBĖS TARYBOS VEIKLOS**

**REGLAMENTAS**

24. **Komitetų sudarymas.**

24.1. Komitetas sudaromas iš ne mažiau kaip 3 Tarybos narių. Taryba tvirtina vardinį komiteto narių sąrašą.

24.2. Į Kontrolės komitetą įeina vienodas visų Tarybos narių frakcijų ir Tarybos narių grupės, jeigu ją sudaro ne mažiau kaip 3 Tarybos nariai, deleguotų atstovų skaičius. Sudarant kitus komitetus, laikomasi proporcinio daugumos ir mažumos atstovavimo principo.